Temeljem članka 20.Statuta Dječjeg vrtića „Slatki svijet“, članka 20. Zakona o predškolskom odgoju i obrazovanju (NN10/97,107/07, 94/13 i 89/19), te četvrtih Izmjena i dopuna obveznih uputa za izradu Pravilnika o upisu djece u dječje vrtiće koje je donio Gradonačelnik Grada Pule dana 18. Lipnja 2021. godine, Upravno vijeće dana 28. lipnja 2021. godine donosi

**PRIJEDLOG ČETVRTIH IZMJENA I DOPUNA PRAVILNIKA**

**O UPISU DJECE U DJEČJI VRTIĆ SLATKI SVIJET**

Članak 1.

Članak 3. Pravilnika o upisu djece u Dječji vrtić „Slatki svijet“, mijenja se i glasi:

„Upis u dječje vrtiće obavlja se u upisnom roku.

Upravno vijeće vrtića donosi Odluku o upisu djece i o mjerilima upisa uz suglasnost osnivača.

Upisni postupak provodi Povjerenstvo za provođenje upisa u dječji vrtić.

Odluku o upisu tijekom pedagoške godine donosi ravnatelj dječjeg vrtića sukladno utvrđenoj listi reda prvenstva za upis.“

Članak 2.

Članak 4. Pravilnika o upisu djece u Dječji vrtić „Slatki svijet“ mijenja se i glasi;

„Nositelj jedinstvenih upisa djece u vrtić je Grad Pula.

Pedagoška godina započinje 01. rujna tekuće, a završava 31. kolovoza slijedeće godine.

Ako se tijekom pedagoške godine pojavi slobodno mjesto upis se obavlja temeljem liste reda prvenstva.“

Članak 3.

U članku 8., stavak 3. Pravilnika o upisu djece u Dječji vrtić „Slatki svijet“ mijenja se i glasi;

„ Rok za podnošenje prijava po pozivu ne može biti kraći od 10 dana“.

Članak 4.

Članak 17. Pravilnika o upisu djece u Dječji vrtić „Slatki svijet“ mijenja se i glasi;

„Roditelji mogu izjaviti prigovor na obavljeni prijedlog liste reda prvenstva u roku od 5 dana od objave liste.

Prigovor se podnosi Upravnom vijeću Dječjeg vrtića koji je odabran kao prvi izbor, putem Povjerenstva.“

Članak 5.

Članak 18. Pravilnika o upisu djece u Dječji vrtić „Slatki svijet“ mijenja se i glasi:

„Odluku o prigovoru donosi Upravno vijeće dječjeg vrtića u roku od 15 dana od isteka zadnjeg dana roka za podnošenje prigovora.

Odluka Upravnog vijeća je konačna.

Članak 6.

U članku 19. Pravilnika o upisu djece u Dječji vrtić „Slatki svijet“ iza stavka 2. dodaju se novi stavci koji glase:

„Na temelju Liste reda prvenstva Upravno vijeće DV donosi Odluku o upisu djece u dječji vrtić. Lista reda prvenstva upisa u dječje vrtiće objaviti će se na oglasnim pločama dječjeg vrtića, službenim web stranicama dječjeg vrtića te službenim web stranicama Grada Pule.

Odluka o upisu djece u dječji vrtić objaviti će se na oglasnim pločama dječjeg vrtića i službenim web stranicama dječjeg vrtića.“

Članak 7.

U članku 21. Stavak 1. Pravilnika o upisu djece u Dječji vrtić „Slatki svijet“ dodaje se redni broj 15. Koji glasi:

„15. Dijete roditelja koji ima status roditelja – njegovatelja a drugi je zaposlen – 10 bodova.“

Članak 8.

Ove izmjene i dopune stupaju na snagu danom donošenja.

Klasa: 601-05/21-01/03

Urbroj: 2168/01-54-41-21-05

Pula, 28.06.2021.